กฎกระทรวงว่าด้วยการขอขึ้นทะเบียนและรับใบอนุญาตการออกใบอนุญาต การขอรับใบแทนใบอนุญาตและการออกใบแทนใบอนุญาตในการประกอบโรคศิลปะ(ฉบับที่ ๒)พ.ศ. ๒๕๖๒[๑] อาศัยอำนาจตามความในมาตรา๗ วรรคหนึ่ง และมาตรา ๓๔ แห่งพระราชบัญญัติการประกอบโรคศิลปะ พ.ศ. ๒๕๔๒ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ๑ ให้แก้ไขคำว่าผู้อำนวยการกองการประกอบโรคศิลปะ ในกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตในการประกอบโรคศิลปะ พ.ศ. ๒๕๔๗ เป็นคำว่า ผู้อำนวยการสำนักสถานพยาบาลและการประกอบโรคศิลปะทุกแห่งข้อ๒ ให้เพิ่มความต่อไปนี้เป็นหมวด๑/๑ อายุใบอนุญาต ข้อ ๕/๑ แห่งกฎกระทรวงว่าด้วยการขอขึ้นทะเบียนและรับใบอนุญาตการออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะพ.ศ. ๒๕๔๗หมวด ๑/๑อายุใบอนุญาต ข้อ๕/๑ ใบอนุญาตให้มีอายุห้าปีนับแต่วันที่ออกใบอนุญาตข้อ๓ ให้เพิ่มความต่อไปนี้เป็นหมวด ๒/๑ การต่ออายุใบอนุญาตข้อ ๗/๑ ข้อ ๗/๒ ข้อ ๗/๓ และข้อ ๗/๔ แห่งกฎกระทรวงว่าด้วยการขอขึ้นทะเบียนและรับใบอนุญาตการออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะพ.ศ. ๒๕๔๗หมวด ๒/๑การต่ออายุใบอนุญาต ข้อ๗/๑ ผู้ประกอบโรคศิลปะผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตตามแบบที่คณะกรรมการวิชาชีพในแต่ละสาขากำหนดโดยประกาศในราชกิจจานุเบกษาพร้อมด้วยเอกสารและหลักฐานตามที่ระบุไว้ในแบบคำขอนั้นภายในเก้าสิบวันก่อนวันที่ใบอนุญาตสิ้นอายุให้นำความในข้อ ๑ มาใช้บังคับแก่การยื่นคำขอและการพิจารณาคำขอต่ออายุใบอนุญาตโดยอนุโลมเมื่อผู้ประกอบโรคศิลปะได้ยื่นคำขอต่ออายุใบอนุญาตตามวรรคหนึ่งแล้วให้ประกอบโรคศิลปะในสาขาตามที่ได้ขึ้นทะเบียนและรับใบอนุญาตต่อไปได้จนกว่าจะมีคำสั่งไม่อนุมัติให้ต่ออายุใบอนุญาตข้อ๗/๒ เมื่อได้รับคำขอต่ออายุใบอนุญาตแล้ว ให้ผู้อำนวยการสำนักสถานพยาบาลและการประกอบโรคศิลปะหรือนายแพทย์สาธารณสุขจังหวัดออกใบรับคำขอให้แก่ผู้ยื่นคำขอภายในสามสิบวันนับแต่วันที่ได้รับคำขอต่ออายุใบอนุญาต หากผู้อำนวยการสำนักสถานพยาบาลและการประกอบโรคศิลปะหรือนายแพทย์สาธารณสุขจังหวัดเห็นว่าคำขอต่ออายุใบอนุญาตหรือเอกสารหรือหลักฐานที่ยื่นพร้อมกับคำขอต่ออายุใบอนุญาตในเรื่องใดไม่ถูกต้องหรือไม่ครบถ้วน ให้ผู้อำนวยการสำนักสถานพยาบาลและการประกอบโรคศิลปะหรือนายแพทย์สาธารณสุขจังหวัดมีหนังสือแจ้งให้ผู้ยื่นคำขอทราบพร้อมด้วยเหตุผลเพื่อแก้ไขเพิ่มเติมให้แล้วเสร็จภายในสามสิบวันนับแต่วันที่ได้รับหนังสือนั้นในกรณีที่ผู้ยื่นคำขอไม่แก้ไขเพิ่มเติมคำขอต่ออายุใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสอง ให้ถือว่าผู้ยื่นคำขอไม่ประสงค์จะดำเนินการต่อไปและให้ผู้อำนวยการสำนักสถานพยาบาลและการประกอบโรคศิลปะหรือนายแพทย์สาธารณสุขจังหวัดจำหน่ายเรื่องออกจากสารบบข้อ๗/๓ เมื่อนายแพทย์สาธารณสุขจังหวัดได้รับคำขอตามข้อ ๗/๒ พร้อมด้วยเอกสารและหลักฐานที่ถูกต้องและครบถ้วนแล้ว ให้ส่งไปยังผู้อำนวยการสำนักสถานพยาบาลและการประกอบโรคศิลปะเมื่อผู้อำนวยการสำนักสถานพยาบาลและการประกอบโรคศิลปะได้รับคำขอตามข้อ๗/๒ หรือตามวรรคหนึ่ง แล้วแต่กรณี พร้อมด้วยเอกสารและหลักฐานที่ถูกต้องและครบถ้วนแล้ว ให้เสนอคณะกรรมการวิชาชีพในแต่ละสาขาเพื่อพิจารณาการต่ออายุใบอนุญาตคณะกรรมการวิชาชีพในแต่ละสาขาจะมีคำสั่งอนุมัติให้ต่ออายุใบอนุญาตได้ต่อเมื่อปรากฏว่าผู้ยื่นคำขอมีคุณสมบัติและไม่มีลักษณะต้องห้ามตามมาตรา ๓๒ และผ่านการพัฒนาความรู้ความสามารถทางวิชาชีพอย่างต่อเนื่องตามหลักเกณฑ์ วิธีการ และเงื่อนไขที่คณะกรรมการวิชาชีพในแต่ละสาขาโดยคำแนะนำของคณะกรรมการกำหนดโดยประกาศในราชกิจจานุเบกษาให้ผู้อำนวยการสำนักสถานพยาบาลและการประกอบโรคศิลปะแจ้งผลการพิจารณาให้ผู้ยื่นคำขอทราบภายในเก้าสิบวันนับแต่วันที่ได้รับคำขอพร้อมด้วยเอกสารและหลักฐานดังกล่าวที่ถูกต้องและครบถ้วนในกรณีที่มีเหตุผลหรือความจำเป็นไม่อาจพิจารณาให้แล้วเสร็จได้ภายในระยะเวลาดังกล่าวอาจขยายระยะเวลาการพิจารณาออกไปได้อีกไม่เกินสองครั้ง ครั้งละไม่เกินสามสิบวันแต่ต้องหนังสือแจ้งเหตุผลหรือความจำเป็นนั้นให้ผู้ยื่นคำขอทราบก่อนครบกำหนดระยะเวลาดังกล่าวในกรณีที่คณะกรรมการวิชาชีพในแต่ละสาขามีคำสั่งไม่อนุมัติให้ต่ออายุใบอนุญาตให้ผู้อำนวยการสำนักสถานพยาบาลและการประกอบโรคศิลปะมีหนังสือแจ้งให้ผู้ยื่นคำขอทราบพร้อมด้วยเหตุผลและสิทธิอุทธรณ์ทั้งนี้ ภายในเจ็ดวันนับแต่วันที่มีคำสั่งไม่อนุมัติข้อ๗/๔ ในกรณีที่คณะกรรมการวิชาชีพในแต่ละสาขามีคำสั่งอนุมัติให้ต่ออายุใบอนุญาตให้ผู้อำนวยการสำนักสถานพยาบาลและการประกอบโรคศิลปะมีหนังสือแจ้งให้ผู้ยื่นคำขอทราบและให้ผู้ยื่นคำขอมาชำระค่าธรรมเนียมการต่ออายุใบอนุญาตภายในสามสิบวันนับแต่วันที่ได้รับหนังสือแจ้งดังกล่าวผู้ประกอบโรคศิลปะที่ได้รับอนุมัติให้ต่ออายุใบอนุญาตเมื่อได้ชำระค่าธรรมเนียมการต่ออายุใบอนุญาตแล้ว ให้ผู้อำนวยการสำนักสถานพยาบาลและการประกอบโรคศิลปะดำเนินการออกใบอนุญาตให้ใหม่ตามสาขาและประเภทของใบอนุญาตให้กับผู้ประกอบโรคศิลปะทั้งนี้ ภายในสิบห้าวันนับแต่วันที่ได้รับชำระค่าธรรมเนียมในกรณีที่ผู้ยื่นคำขอไม่ชำระค่าธรรมเนียมภายในระยะเวลาตามวรรคหนึ่งให้ถือว่าผู้ยื่นคำขอไม่ประสงค์จะต่ออายุใบอนุญาตและให้ผู้อำนวยการสำนักสถานพยาบาลและการประกอบโรคศิลปะจำหน่ายเรื่องออกจากสารบบเพื่ออำนวยความสะดวกแก่ผู้ยื่นคำขอ ผู้อำนวยการสำนักสถานพยาบาลและการประกอบโรคศิลปะจะแจ้งให้ผู้ยื่นคำขอทราบผ่านระบบอิเล็กทรอนิกส์ไปพร้อมกับหนังสือแจ้งตามวรรคหนึ่งด้วยก็ได้ข้อ๔ ให้ใบอนุญาตเป็นผู้ประกอบโรคศิลปะตามกฎหมายว่าด้วยการควบคุมการประกอบโรคศิลปะ และใบอนุญาตตามกฎหมายว่าด้วยการประกอบโรคศิลปะที่ยังมีผลอยู่ในวันก่อนวันที่กฎกระทรวงนี้ใช้บังคับยังคงใช้ได้ต่อไป โดยให้ผู้ซึ่งได้รับใบอนุญาตดังกล่าวมีการพัฒนาความรู้ความสามารถทางวิชาชีพอย่างต่อเนื่องตามหลักเกณฑ์ วิธีการ และเงื่อนไขที่คณะกรรมการวิชาชีพในแต่ละสาขาโดยคำแนะนำของคณะกรรมการกำหนดโดยประกาศในราชกิจจานุเบกษาให้ไว้ณ วันที่ ๑๒ มีนาคม พ.ศ. ๒๕๖๒ปิยะสกล สกลสัตยาทรรัฐมนตรีว่าการกระทรวงสาธารณสุขหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๔ แห่งพระราชบัญญัติการประกอบโรคศิลปะ พ.ศ. ๒๕๔๒ บัญญัติให้การขอขึ้นทะเบียนและรับใบอนุญาตการออกใบอนุญาต การออกหนังสือรับรองความรู้ความชำนาญเฉพาะทางในการประกอบโรคศิลปะการขอรับใบแทนใบอนุญาต และการออกใบแทนใบอนุญาตเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงซึ่งในการออกกฎกระทรวงดังกล่าวอาจกำหนดอายุใบอนุญาตและการต่ออายุใบอนุญาตไว้ด้วยก็ได้ ดังนั้นเพื่อควบคุมมาตรฐานในการประกอบโรคศิลปะ และเพื่อพัฒนาความรู้ความสามารถของผู้ประกอบโรคศิลปะอย่างต่อเนื่องสมควรกำหนดอายุใบอนุญาตและการต่ออายุใบอนุญาตเป็นผู้ประกอบโรคศิลปะ จึงจำเป็นต้องออกกฎกระทรวงนี้พิไลภรณ์/พิมพ์๐๒ เมษายน๒๕๖๒พิวัฒน์/ตรวจ๒ เมษายน๒๕๖๒[๑] ราชกิจจานุเบกษาเล่ม ๑๓๖/ตอนที่ ๓๗ ก/หน้า ๑/๒๒ มีนาคม ๒๕๖๒